armvectores/hy_wikipedia_2023 huggingface dataset:
Թզուկ Քիթը (հեքիաթ)

Քիթ թզուկ (գերմ.՝ Der Zwerg Nase), գերմանացի գրող Վիլհելմ Հաուֆի ամենահայտնի հեքիաթներից մեկը։ Ընդգրկված է «Ալեքսանդր շեյխը և նրա ստրուկները» ժողովածուում։


== Սյուժե ==
Գերմանիայի մի անհայտ քաղաքում ապրում էր կոշկակար։ Նրա կին Հաննան և որդի Յակովը շուկայում բանջարեղեն են վաճառում։ Մի անգամ, երբ նրանց է մոտենում մի այլանդակ ծեր կին և սկսում վատաբանել ապրանքը, Յակովը զայրանում է նրա ասածների վրա և ծաղրում պառավ կնոջ արտաքինը։ Դրանից հետո պառավը խոստանում է, որ տղան նույնպես կդառնա այնպիսին, ինչպիսին ինքն է։ Պարզվում է, որ այդ կինը վհուկ է, և նրան անվանում են Քրեյթերուեյս (գերմ. Kräuterweiss - բույսերից գլուխ հանող)։ Երբ Յակովը վհուկին օգնում է տանել գնումները, նրա տանը տեսնում է մարդակերպ ծովախոզուկներ և սկյուռիկներ։ Քրեյթերուեյսը կերակրու է նրան համեղ ապուրով։
Նա քնում է և երազում տեսնում, որ ինքը յոթ տարի ծառայում է պառավին սկյուռի կերպարանքով և անգամ դառնում հիանալի խոհարար։ Երբ Յակովն արթնանում է և վերադառնում շուկա, պարզվում է, թե իսկապես անցել է յոթ տարի, իսկ ինքը վերածվել է այլանդակ քթով թզուկի։ Ծնողները նրան չեն ճանաչում և չեն հավատում։
Այդ ժամանակ Յակովն աշխատանքի է անցում համադամասեր հերցոգի մոտ որպես խոհարարի աշակերտ (իբրև փորձություն նա պատրաստում է դանիական արգանակ՝ համբուրգյան կարմիր խմորագնդիկներով)։ Հերցոգն ուտում է նրա եփած կերակուրը և գովում։
Մի անգամ Թզուկ Քիթը, ինչպես նրան սկսել էին անվանել, շուկայից գնում է Միմի սագին (որն իրականում կախարդված աղջիկ էր)։ Սագն օգնում է նրան պատրաստել «թագուհու կարկանդակ» հերցոգի և նրա հյուրի՝ իշխանի համար, ինչպես նաև գտնել դրա համար լավագույն համեմունքը՝ «բարի փռշտոց» (գերմ. Niesmitlust — փռշտա՛ հաճույքով), որը տեսելով՝ Յակովը ճանաչում է այն նույն ապուրի բաղադրամասը։ Իր սենյակում նա հոտ է քաշում խոտից և վերադառնում իր նախկին տեսքին։
Սկզբում նրանք գնում են Միմիի հոր՝ կախարդ Վետտերբոկի մոտ, որը շներհակալություն է հայտնում Յակովին։ Վերջինս վերադառնում է ծնողների մոտ բավական գումարով։ Իսկ հերցոգը պատերազմ է հայտարարում Իշխանին (դա «բուսական պատերազմ» էր), բայց հետո խաղաղություն կնքվեց՝ «կարկանդակի հաշտությունը»։


== Էկրանավորում ==
Zwerg Nase (Ավստրիա, 1921)
Zwerg Nase (Գերմանիա, 1924)
Zwerg Nase (ԳՖՀ, 1953)
Zwerg Nase (ԳՖՀ, 1955)
Zwerg Nase (ԳԴՀ, 1958)
Карлик Нос (ԽՍՀՄ, 1970)
Zwerg Nase (ԳԴՀ, 1978)
Zwerg Nase (Ավստրիա, 1980)
O nosaté čarodějnici (ՉՍՀ 1984)
Zwerg Nase (ԳԴՀ, 1986)
Zwerg Nase (Գերմանիա, 1991)
Քիթ Թզուկ (Ռուսաստան, 2003)
Zwerg Nase (Գերմանիա, 2006)
Թզուկ Քիթը (Գերմանիա, 2008)


=== Կորած էկրանավորում ===
Ըստ համացանցի օգտատերերի հուշերի՝ 1980-ական թվականներին խորհրդային հեռուստատեսությամբ ցուցադրվել է «Աղքատ Յակովի մասին լեգենդը» կամ «Յակովի դաստիարակչական պատմությունը», որը սարսափեցրել է բազմաթիվ հեռուստադիտողների իր անելանելիության ճնշող մթնոլորտի պատճառով։ Նրա գոյությունը հաստատող փաստաթղթերը ներկայում չկան, իսկ կորած էկրանավորման մասին պատմությունը գրեթե քաղաքային լեգենդ է դարձել։


== Բեմադրություն ==
Թզուկ Քիթը — բեմադրությունը՝ Ս․ Վասիլևսկու, երաժշտությունը՝ Յու․ Բուցկոյի, Ձայնապնակների Մելոդիա ընկերություն, ԽՍՀՄ, 1980 թվական


== Ծանոթագրություններ ==


== Արտաքին հղումներ ==
«Թզուկ Քիթը» Գրապահարանում
Թզուկ Քիթը  Märchen.net կայքում
(8324) Ջուլիադելոն

(8324) Ջուլիադելոն (անգլ.՝ Juliadeleon), աստերոիդ աստերոիդների հիմնական գոտում։ Հայտնաբերվել է 1981 թվականի փետրվարի 28-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,316302 ա. մ., առավելագույնը մոտենում է 1,8488 ա. մ. հեռավորության վրա և հեռանում 2,7838 ա. մ.։ Արեգակի շուրջ մեկ ամբողջական պտույտ է կատարում 1287,63 երկրային օրվա ընթացքում, իր ուղեծրով շարժվելով միջինում 0,279583 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8324) Ջուլիադելոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սյուզի Կաստիլո

Սյուզի Կաստիլո (անգլ.՝ Susie Castillo, հոկտեմբերի 27, 1979(1979-10-27), Methuen, Էսեքս շրջան, Մասաչուսեթս, ԱՄՆ), ամերիկացի դերասանուհի, հեռուստահաղորդավարուհի, մոդել և «Միսս ԱՄՆ 2003» գեղեցկության մրցույթի հաղթող։ 


== Վաղ տարիներ ==
Ծնվել է Մասաչուսեթս նահանգի Մեթյուեն քաղաքում։ Նրա հայրը Դոմինիկյան Հանրապետությունից էր, իսկ մայրը՝ Պուերտո Ռիկոյից։ Ծնողները ամուսնալուծվել են, երբ նա դեռ երեխա էր։ Հոր հետ ամուսնալուծվելուց հետո մայրը Սյուզիի հետ տեղափոխվեց Լորենս, որտեղ միաժամանակ աշխատում էր մի քանի տեղ, որպեսզի  կարողանա հոգալ իր և ընտանիքի ծախսերը։
1966 թվականից, 16 տարեկանում,  Կաստիլոն արդեն դարձավ պրոֆեսիոնալ մոդել և նրա նկարները հայտնվեցին պատանիների համար ամսագրերում։ Միջնակարգ դպրոցն ավարտելուց հետո ընդունվում է Էնդիկոտտա քոլեջ, իսկ 2001 թվականին ավարտեց Էնդիկոտտի քոլեջը՝ ստանալով ճարտարապետի և դիզայների բակալավրի կոչում։ Այդ ժամանակ ներառվեց Կապա Դելտա կանացի ակումբի մեջ։


== Գեղեցկության մրցույթ ==


=== Միսս Մասաչուսեթս պատանիներ ===
Կաստիլոն գեղեցկության մրցույթում առաջին անգամ հաղթել է 1997 թվականի նոյեմբերին՝ հաղթելով ավելի քան 40 մասնակցի՝ դառնալով «Երիտասարդ Միսս Մասաթչուսեթս 1998»։
1998 թվականի օգոստոսի 17-ին «Miss Teen USA» գեղեցկության մրցույթում Կաստիլոն ներկայացրել է Մասաչուսեթսը, որն անցկացվել է Լուիզիանա նահանգի Շրիվպորտ քաղաքում։ Չնայած նրան, որ մրցույթը  սովորաբար հեռարձակվում էր ուղիղ եթերով, այդ տարվա հեռարձակումը հետաձգվում է այն ժամանակվա նախագահ Բիլ Քլինթոնի ելույթի պատճառով Մոնիկա Լևինսկու հետ ունեցած հարաբերությունների վերաբերյալ ։ Մրցույթը հաղթում է Վանեսա Մինիլյոն՝ Հարավային Կարոլինայից։


=== Միսս Մասաչուսեթս ԱՄՆ և Միսս ԱՄՆ ===
2002 թվականի նոյեմբերին Կաստիլոն մասնակցեց «Միսս Մասաթչուսեթս ԱՄՆ» գեղեցկության մրցույթին, որն անցկացվեց Բրիջոութեր քաղաքի պետական քոլեջում, նվաճելով այդ տիտղոսը։ Կաստիլոն առաջին լատինաամերիկացին է, որն ստացել է այդ տիտղոսը։ Նա մասնակցել և հաղթել է նաև «Միսս ԱՄՆ 2003» գեղեցկության մրցույթին, որն անցկացվել է Սան Անտոնիոյում 2003 թվականի մարտի 24-ին։ Նա առաջին կինն է դոմինիկա-պուերտոռիկյան տոհմից, որն արժանացել է այդ տիտղոսին։
Լինելով Միսս ԱՄՆ՝ Կաստիլոն մասնակցեց «Միսս Տիեզերք» գեղեցկության մրցույթին՝ բարեգործություններ անելով ԱՄՆ-ում։ 2003 թվականին նրա «քույրերն» էին Ամելյա Վեգան (Միսս Տիեզերք, Դոմինիկյան Հանրապետություն) և Թամի Ֆարելը (Երիտասարդ Միսս ԱՄՆ, Օրեգոն)։


=== Միսս Տիեզերք ===
Կաստիլոն մասնակցել է «Միսս Տիեզերք 2003» գեղեցկության մրցույթին, որտեղ զբաղեցրել է 13-րդ հորիզոնականը։ Մրցույթը հաղթել է Ամելյա Վեգանը Դոմինիկյան Հանրապետությունից։


== Ծանոթագրություններ ==


== Արտաքին հղումներ ==
Официальный сайт
Susie Castillo Internet Movie Database կայքում
Չերվոնայա Պոլյանա (ավան, Պեսչանկայի շրջան)

Անվան այլ կիրառումների համար տե՛ս՝ Չերվոնայա ՊոլյանաՉերվոնայա Պոլյանա (ուկրաիներեն՝ Червона Поляна), ավան Ուկրաինայի Վիննիցայի մարզի Պեսչանկայի շրջանում։
2001 թվականի տվյալներով Չերվոնայա Պոլյանա ավանում բնակվում էր 194 մարդ։ Բնակավայրը զբաղեցնում է 0,796 կմ² տարածք։ Բնակչության խտությունը կազմում էր 243,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(6606) Մակինո

(6606) Մակինո (անգլ.՝ Makino), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 16-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 3,102809 ա. մ., առավելագույնը մոտենում է 2,586 ա. մ. հեռավորության վրա և հեռանում 3,6197 ա. մ.։ Արեգակի շուրջ մեկ ամբողջական պտույտ է կատարում 1996,32 երկրային օրվա ընթացքում, իր ուղեծրով շարժվելով միջինում 0,180331 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6606) Մակինո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չինական թատրոն (Ցարսկոյե Սելո)

Չինական թատրոն (ռուս.՝ Китайский театр), նախկինում կոչվում էր Քարե օպերա, պալատական ամառային թատրոնի ավերված շենքը, որը գտնվում էր Պուշկինի Ալեքսանդրովյան զբոսայգու մուտքի ձախ կողմում։  Ինչպես մոտակայքում գտնվող Չինական գյուղը, այնպես էլ թատրոնը նախագծվել է Անտոնիո Ռինալդիի կողմից, ռոկոկոյի դարաշրջանում ընդունված «չինականի» նկատմամբ բուռն ցանկության համատեքստում։


== Պատմություն ==
Շենքի շինարարությունը սկսվեց 1778 թվականին և տևեց մեկ տարի Իլյա Նեյելովի հսկողության ներքո։ Նեյելովի կողմից իրականացված ծրագիրն ամբողջությամբ տեղավորվում էր եվրոպական ճարտարապետության ավանդույթների շրջանակներում։  
Ներսի կողմից չինական թեման շարունակում էր ոսկեթել մետաքսե վարագույրը, երկրավոր կյանքի տեսարաններով, ինչպես նաև դեկորատիվ կիրառական արվեստի հավաքածուով։ Օթյակները հիանալիորեն զարդարված են գունավոր ստվարաթղթի մանրամասնություններով, որոնց համար որպես ֆոն է ծառայում նրբաթիթեղը։ Օթյակների և բեմի զարդաքանդակ առաստաղի ձևավորման ժամանակ օգտագործվում է չինացիների, վիշապների և կենդանակերպի նշանների կերպարներ։
Չինական թատրոնը բացվել է 1779 թվականի հունիսի 13-ին պալատական կոմպոզիտոր Ջովանի Պաիզիելոյի «Դմիտրի Արտակսերկս» նոր օպերայի շնորհանդեսով։ Այնուհետև ներկայացվեց Պաիզիելոյի «Չինական կուռքը», որի միջոցով էլ Եկատերինա II-ի ժամանակ ապահովում էր պալատական թատերական խաղացանկը։ Նրա մահից հետո թատրոնում կյանքը կանգ առավ և միայն 1893 թվականին  այստեղ կայացավ Լև Նիկոլաևիչ Տոլստոյի «Լուսավորության պտուղները» պիեսի համաշխարհային պրեմիերան։
Վերջին կայսեր պալատում նկատվում էր հին թատրոնի նկատմամբ հետաքրքրության վերածնունդ։ 1902 թվականին այստեղ ներկայացումներ տրվեցին Ֆրանսիայի նախագահ Էմիլ Լյուբեի Ռուսաստան այցելության կապակցությամբ։  Մեծ իշխան Կոնստանտին Կոնստանտինովիչը գվարդիական սպաների հետ միասին այս բեմում խաղացել է  «Արքայադուստր Գրեզե»-ում։ 1908-1909 թվականներին Ս. Ա. Դանինի հսկողության ներքո ձեռնարկված բեմի վերակառուցումը թատրոնին հնարավորություն տվեց իրականացնել ավելի մասշտաբային բեմականացումներ, այդ թվում տարվա ցուրտ եղանակին։
1914-1930-ական թվականներին Չինական թատրոնում դատարկություն էր։ 1941 թվականի սեպտեմբերի 15-ի հրետակոծության ժամանակ թատրոնը հրդեհվեց և մինչև օրս չի վերակառուցվել։


== Ծանոթագրություններ ==


== Արտաքին հղումներ ==
Китайский театр на сайте музея-заповедника Царское Село Archived 2010-07-02 at the Wayback Machine.
Китайский театр на сайте города Пушкин Archived 2010-06-14 at the Wayback Machine.
Եվրոպական գավաթ 1961–62

Եվրոպական գավաթ 1961–62 Եվրոպական գավաթի յոթերորդ մրցաշրջանն էր, որում հաղթեց Բենֆիկան՝ եզրափակչում պարտության մատնելով Ռեալ Մադրիդին 5–3 հաշվով։ 
Եզրափակիչը կայացավ Ամստերդամի Օլիմպիական մարզադաշտում 1962 թվականի մայիսի 2-ին։
Այս մրցաշաարում առաջին անգամ մասնակցում էր Մալթայի չեմպիոն ակումբը։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1961-62 Եվրոպական գավաթ - արդյունքներ (արխիվ)
Բոլոր գոլ խփողները 1961–62 Եվրոպական գավաթի մրցաշարում (բացառությամբ նախնական շրջանը) protocols UEFA
Աստերոիդների ցանկ (18201-18300)

Աստերոիդների ցանկ (18101-18200)  • Աստերոիդների ցանկ  • Աստերոիդների ցանկ (18301-18400)
 Աստերոիդների ցանկ (18101-18200)  • Աստերոիդների ցանկ  • Աստերոիդների ցանկ (18301-18400)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
CCTV-10

CCTV-10, Չինաստանի կենտրոնական հեռուստատեսության գիտության և ուսուցողական ուղղվածությամբ հեռուստաալիք։ Հեռարձակումը սկսել է 2001 թվականի հուլիսի 9-ից, իրականացնում է շուրջօրյա եթեր և հասանելի է Չինաստանի ողջ տարածքում։


== Արտաքին հղումներ ==
Պաշտոնական կայք (չին.)
Արցանց հեռարձակում (չին.)
Ժողովածու (119)

Ժողովածու (119), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 119 թվի տակ։ Ձեռագիրը գրվել է 1744 թվականին՝ Աբրահամ Աստապատցի գրիչի կողմից, ենթադրաբար Էջմիածնում։ Ծաղկող՝ Աբրահամ Աստապատցի։ Գրված է թղթի վրա, որը ունի 19,7x15 չափս։ Ձեռագիրը կազմված է 370 թերթից։ Գրված է միասյուն, նոտրգիրով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ մետաքս։ Հիշատակարաններ՝ ստացողի՝ 235ա, հետագայի՝ 4բ(1774 թվական)։


== Բովանդակություն ==
Թովմ․ Աքուինացւոյ Զնախագիտութենէ և զնախասահմանութենէ։
Յաղագս որդեգրութեան աստուծոյ։
Յաղագս ստեղծման աշխարհի։
Ի գրոց Պատճառաց Արիստոտէլի կամ Պրոկզի։
Նիկ․ Լիւբացւոյ Յաղագս երրորդութեան։
Սիմ․ Ջուղայեցւոյ Վասն անձին մարգոյ, Յաղագս նշանակութեանց բառից տրամաբանականց։
Համառօտ հավաքումն յաղագս հոգւոյ, Յաղագս հրեշտակաց (թրգմ․ Ստ․ Լեհացի)


== Ծանոթագրություններ ==
Չաղրի բեկ

Չաղրի բեկ (նաև՝ Դաուդ Չաղրի բեկ, լրիվ անունը՝ Դաուդ Չաղրի բեկ իբն Միքաիլ Սելջուկ, թուրքերեն՝ Davud Çağrı bey, թուրքմ.՝ Dawut Çagry-beg, 989 - 1060, Սարախս, Խորասան, Սելջուկյան սուլթանություն), սելջուկյան զորավար, Սելջուկյան տերության երկու հիմնադիրներից մեկը (Տուղրիլ բեկի հետ միասին), օղուզա-թուրքոմանական քընըք ցեղի առաջնորդ Միքայիլի որդին, Սելջուկի թոռը, Սելջուկյան տերության սուլթան Տուղրիլ բեկի ավագ եղբայրը և գործակիցը։


== Կենսագրություն ==

Չաղրի բեկը (նրա անունը միջնադարյան թուրքմեներենից թարգմանաբար նշանակում է «բազե»), ինչպես իր կրտսեր եղբայր Տուղրիլը, ծնվել է Կենտրոնական Ասիայի տափաստաններում, Խորասանի շրջանում, որը պատկանում էր Ղազնևիների սուլթանությանը։ Ղազնիի տիրակալների հետ հակամարտությունը ստիպեց նրանց ցեղին թողնել Խորասանն ու գնալ Մերվի շրջան։ Մեծանալով, Տուղրիլն ու Չաղրին իրենց հորից՝ Միքայիլ բեկից ժառանգություն են ստացել քընըք ցեղի ղեկավարումը։ Ժամանակի ընթացքում, իրենց շուրջը համախմբելով օղուզական բոլոր ցեղերին, նրանք վճռական հարձակում սկսեցին Ղազնիի սուլթանության դեմ։ 1040 թվականին Դանդանականի ճակատամարտում սելջուկյան բանակը Չաղրի բեկի գլխավորությամբ վճռական հաղթանակ տարավ սուլթան Մասուդի նկատմամբ։ Դրանից հետո սելջուկները սուլթան Տուղրիլի և Խորասանի տիրակալ Չաղրիի գլխավորությամբ մեկը մյուսի հետևից գրավեցին ներկայիս Իրանի, Աֆղանստանի, Իրաքի, Հայկական լեռնաշխարհի, Հարավային Կովկասի և Մերձավոր Արևելքի մնացած բոլոր շրջանները։
Մահացել է 1060 թվականին Խորասանի Սերասխ քաղաքում, նրա կրտսեր որդին՝ Ալփ-Արսլանը, 1063 թվականին դառնում է սելջուկյան տերության երկրորդ սուլթանը։
Ամրդոլու վանք

Ամրդոլու վանք, Ամիրդոլ, Ամիրդոլա վանք, Ամիրդոլու վանք, Ամիրօղլու վանք, Ամիրօղլու Սուրբ Հովհաննես,  Ամլորդ, Ամլորդովանք, Ամլորդվովանք, Ամլորդվոց վանք, Ամլորդու վանք, Ամլորտվովանք, Ամլվսրդվո վանք, Ամրգոլ, Ամրդոլ, Ամրդոլավանք, Ամրդոլի վանք, Ամրդոլիվանք, Ամրտոլուվանք, Արմդոլ, Արմտոլ, Արմտոլու վանք, վանք Մեծ Հայքի Տուրուբերան նահանգում, Բաղեշ (Բիթլիս) քաղաքի հարավային ծայրամասում։


== Անունը ==
Ըստ ավանդության՝ անվանումը ստացել է վանքը նորոգած եղբայրներ Ամիրի և Դոլուի անուններից։ Սակայն իրականում վանքի նախնական անունը եղել է Ամլորդու և նվիրված է եղել սուրբ Հովհաննես Մկրտչին։ Քանի որ Հովհաննեսի մայր Եղիսաբեթը, ինչպես գրված է Ղուկասի ավետարանի 1-ին գլխում, ամուլ էր, և ծեր հասակում է ունենում Հովհաննեսին, ուստի վերջինիս անվանում էին Ամլորդի։


== Պատմություն ==
Հիմնադրման ժամանակն անորոշ է։ XIV դարից հիշվել են հայ եպիսկոպոսներ։ XV դարից եղել է գրչության խոշոր կենտրոն։ Նույն դարում Գրիգոր Տաթևացու աշակերտ Դանիել վարդապետը Ամրդոլու վանքում հիմնել է հոգևոր դպրոց։ Դասավանդել են կրոնագիտություն, աստվածաբանություն և տրամաբանություն։ Կրթական գործը շարունակել են Հովհաննես Համշենցին, Գրիգոր Արճիշեցին, Ներսես Մատաղը, Ներսես Բաղիշեցին, Ներսես Ամկեցին, Հովհաննես Տարոնեցին։ Բարսեղ Աղբակեցին վերծանել է վանքի մատենադարանի իմաստասիր. գրքերը, ընդարձակել դասատունը, բարեփոխել ուսումնական ծրագրերը, դասավանդվող առարկաներին ավելացրել իմաստասիրությունը, ճարտասանությունը, քերականությունը։ Դպրոցը մեծ համբավ է ձեռք բերել Ներսես Մոկացու ժամանակ։ Այստեղ սովորելու են եկել Հայաստանի տարբեր մասերից։ Ամրդոլու վանքը ծաղկում է ապրել հատկապես XVII դ. պատմիչ-գիտնական Վարդան վարդապետ Բաղիշեցու 42 տարիների արգասավոր առաջնորդության ժամանակաշրջանում։ Նրա օրոք սկսել են դասավանդել նաև հայ մատենագրություն, մանրանկարչություն, որմնանկարչություն, և վանքի դպրոցը վերածվել է համալսարանի։ Վարդան Բաղիշեցու վախճանվելուց հետո (1704) Ամրդոլու վանքի դպրոցը չի գործել։ Վանքում բարձր մակարդակի է հասել գրչության արվեստը, ձեռք են բերվել հին ձեռագրեր, որոնք նորոգվել են։ Այդտեղ են ընդօրինակվել Փավստոս Բուզանդի, Կորյունի, Ղազար Փարպեցու, Սեբեոսի, Ղևոնդ Երեցի, Ասողիկի, Արիստակես Լաստիվերցու, Թովմա Մեծոփեցու և այլոց երկերը։ Մեծ հռչակ է վայելել Ամրդոլու վանքի մեծարժեք մատենադարանը։ Պահպանվել է Վարդան Բաղիշեցու կազմած վանքի գրացուցակը։ Ամրդոլու վանքի նշանավոր սաներից են Կ. Պոլսի պատրիարք Հովհաննես Կոլոտ Բաղիշեցին, Երուսաղեմի պատրիարք Գրիգոր Շղթայակիրը և այլք։ Ամրդոլու վանքի եկեղեցում են ամփոփվել Բարսեղ վարդապետը, Վարդան վարդապետ Բաղիշեցին և այլ նվիրյալներ։ Ամրդոլու վանքն ավերվել և ամայացել է 1915-ին. ձեռագրերի մի մասը և ունեցվածքը կողոպտել են թուրքերը։


== Ճարտարապետություն ==
Ունեցել է երեք եկեղեցի՝ Ս. Աստվածածին, Ս. Հովհաննես, Ս. Ստեփանոս։ Համալիրի մեջ են մտել նաև մի քանի օժանդակ շինություններ։


== Գրականություն ==
Ակինյան Ն., Բաղեշի դպրոցը, Վեն., 1952։
, Քրիստոնյա Հայաստան հանրագիտարան, Երևան, «Հայկական Հանրագիտարան հրատարակչություն ՊՈԱԿ», 2002 — 41-42, էջեր 41-42 — 1076 էջ։


== Ծանոթագրություններ ==
Վասինո (այլ կիրառումներ)

Վասինո, կարող է վերաբերել՝

Վասինո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Վասինո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Վասինո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Ճավախոտ

Ճավախոտ, լեռ Հայաստանի Սյունիքի մարզում, Գլուտի լեռներում, Ագարակ քաղաքից 2 կմ հարավ-արևմուտք։ Բարձրությունը՝ 1610 մ։


== Ծանոթագրություններ ==
Փանջաբի գրականություն

Փանջաբի գրականություն, Հնդկաստանի Փանջաբ նահանգում և Պակիստանի տարածքի նշանակալի մասում ապրող փանջաբցիների գրականությունը։ Ամենավաղ շրջանի հուշարձանները վերաբերում են 8-10-րդ դարերում, երբ իրենց հիմներն են ստեղծել Գորաքնաթը, Զալանդհարինաթը, Չարպատը (890-990) և այլ արտահայտիչներ։ Այդ շրջանում են ստեղծվել վարաները։ Առաջին հայտնի բանաստեղծը սուֆի Ֆարիդն է։ Փանջաբի ժողովրդի համախմբման ընթացքը և հակաավատատիրական շարժումների աճն է արտահայտվել սիքերի սուրբ գրքում։ փանջաբի գրականության մեջ կարևոր տեղ է գրավում «Տասներորդ գուրույի գիրքը» (1724), որտեղ ամփոփվել են սիքերի գուրու Գովինդ Մինգհի (1666–1708) գեղարվեստական ու փիլիսոփայական երկերը, ինչպես նաև նրա հետևորդների ստեղծագործությունները։ 18 և 19-րդ դարի 1-ին կեսի գրականությունը զարգացել է ազգային ինքնագիտակցության բարձրացման և ավատատերերի դեմ պայքարի նշանաբանով․ այդ ժամանակի տրամադրություններն են արտացոլվել սուֆիների պոեզիայում։ 19-րդ դարի առաջին կեսին, բրիտանական գաղութատիրության դեմ փանջաբցիների պայքարի հետ կապված, փանջաբի գրականությունում զարգացել է հայրենասիրական թեման, 19-րդ դարի կեսից ուժեղացել են ազատասիրական և դեմոկրատական մոտիվները։ 19-րդ դարի վերջին և 20-րդ դարի սկզբին շատ գրողներ հանդես են եկել ոչ միայն փանջաբերենով, այլև ուրդու, հինդի և անգլերեն լեզուներով։ 20-ական թվականներին հեղափոխական գրկականության ձևավորման սկիզբը դարձան Գադար ազգային–հեղափոխական կուսակցության հրատարակումները։ 20–30-ական թվականներին զարգացել են լրագրությունը, վեպի, պատմվածքի, հրապարակագրության ժանրերը։ 1926 թվականին առաջադեմ գրողները միավորվել են փանջաբի գրական ընկերության, իսկ 1936 թվականից՝ Առաջադեմ գրողների համահնդկական ասոցիացիայի մեջ։ 1947 թվականին Հնդկաստանի անկախություն ձեռք բերելուց և Պակիստանի երևան գալուց հետո էլ փանջաբի գրականությունը շարունակեց մարտական ավանդույթները։ 1960–1970-ական թվականներին աճել է գրականության սոցիալական կշիռը, ուժեղացել է առաջադեմ գրողների պայքարը ընդդեմ մոդեռնիզմի, ինչպես նաև փանջաբի գրականության կրոնահամայնքային սահմանափակության վիճակին վերադարձնելու՝ աջակողմյան փորձերի դեմ։ Հնդկաստանում փանջաբի գրականությսն առաջատար ուղղությունը քննադատական ռեալիզմն է։ Պակիստանում հատկապես 1860-1870-ական թվականներին փանջաբի գրականության մեջ աչքի են ընկել Մ․ Նիյազին, Ա․ Նագին, Մ․ Սոֆդարը, Մ․ Բհաթին, Զ․ Իքբալլը, Ա․ Էհսանը։
Եվրատեսիլ 2011 երգի մրցույթ

Եվրատեսիլ 2011 երգի մրցույթ, Եվրատեսիլի 56-րդ երգի մրցույթը, որը տեղի է ունեցել 2011 թվականի մայիսի 10-ից մինչև 14-ը Գերմանիայի Դյուսելդորֆ քաղաքում, քանի որ այդ երկրի ներկայացուցիչ Լենա Մայեր-Լանդրութը հաղթել էր իր «Satellite» երգով (246 միավոր) Օսլոյում անցած Եվրատեսիլ 2010 երգի մրցույթը։
Երկու կիսաեզրափակիչները կայացել են մայիսի 10-ին և 12-ին, իսկ եզրափակիչը՝ մայիսի 14-ին։ Հաղթող է ճանաչվել Ադրբեջանի ներկայացրած երգը։
Մրցույթի անցկացման թեկնածուներն էին Հանովերը՝ Լենա Մայեր-Լանդրութի հայրենիքը, ով հաղթել էր Եվրատեսիլ 2010-ը, Համբուրգը, որտեղ գտնվում է ԱՌԴ-ի շտաբակայանը և որտեղից ամեն տարի հայտարարվում են Գերմանիայի քվեարկության արդյունքները, երկրի մայրաքաղաք Բեռլինը և Դյուսելդորֆը։


== Պատմական առանձնահատկություններ ==
ԳԴՀ-ն արդեն ընդունել էր իր մոտ Եվրատեսիլը 1957 և 1983 թվականներին։ Գերմանիան «մեծ քառյակի» երկրներից առաջինն է, որը հաղթել է մեծ քառյակի կանոնի ընդունումից հետո 2000 թվականին։ Նաև մրցույթին վերադարձել էին Ավստրիան, Հունգարիան, Իտալիան և Սան Մարինոն։ «Մեծ քառյակը» փոխվեց «մեծ հինգյակ», որի նոր անդամը դարձավ Իտալիան։


== Ֆորմատ ==
Եվրատեսիլ 2011-ին կիսաեզրափակչում մրցել են 25 երկիր («մեծ հինգյակի» երկրները և 10 երկիր ամեն կիսաեզրափակչից)։


=== Վիճակահանություն ===
Վիճակահանությունը անցել է 2011 թվականի հունվարի 17-ին Դյուսելդորֆում։ Իսրայելը մասնակցել է երկրորդ կիսաեզրափակչում, երկրում Հիշողության Օրվա պատճառով Ելույթների բաշխումը արարողությունը կայացել 2011 թվականի մարտի 14-ին Դյուսելդորֆում։


== Ծանոթագրություններ ==


== Արտաքին հղումներ ==
Եվրատեսիլի պաշտոնական կայքը
Հաջի Մուհամեդ Չամկանի

Հաջի Մուհամեդ Չամկանի (արաբ․՝ حاجی‌محمد چمکنی‎‎, 1919, Պագման, Աֆղանստանի թագավորություն - 2012, Քաբուլ, Islamic Republic of Afghanistan),  Աֆղանստանի պետական գործիչ, խորհրդարանի ժողովրդական պալատի նախարար, սենատոր, Հեղափոխական խորհրդի նախագահի պաշտոնակատար, Ցեղերի բարձրագույն ջիրգայի կենտրոնային խորհրդի նախագահ։  


== Կենսագրություն ==
Ծնվել է 1947 թվականին, ծագումով աֆղան է` Պակտիա գավառից։ Նա փոքր հողատիրոջ որդի էր, նրա հայրն ուղիղ երկու հեկտար հող ուներ։ Հեղինակություն է վայելել աֆղանական ազգերի շրջանում, Զախիր Շահ թագավորի կառավարման ժամանակ եղել է ժողովրդական խորհրդարանի պալատի նախարար, հետո` սենատոր։ Համագործակցել է Բաբրակ Կարմալի ռեժիմի հետ, որը հիմնադրվել է Աֆղանստանում Խորհրդային բանակի օգնությամբ, բայց դրա հետ միաժամանակ Աֆղանստանի ժողովրդա-դեմոկրատական կազմակերպության (ԱԺԴԿ) անդամ չի եղել։    
1986 թվականի հունվարից մինչև 1988 թվականի մայիսը եղել է Հեղափոխական խորհրդի (երկրի պետական կառավարման բարձրագույն օրգան) նախագահի տեղակալ։ 
1986-ից 1988 թվականները եղել է Բարձրագույն ցեղերի ջիրգայի կենտրոնական խորհրդի նախագահ (Աֆղանստանի ժողովրդայնության և ազգությունների նակարարությանը կից խորհրդատվական օրգան)։
1986 թվականի նոյեմբերից մինչև 1987 թվականի սեպտեմբեր, Բաբրակ Կարմալի` Հեղափոխական խորհրդի նախագահի պաշտոնից հրաժարվելուց հետո սկսել է կատարել նրա պարտականությունները։ Նաջիբուլայի` երկրի իրական առաջնորդ լինելու ժամանակ անվանական դեր է ունեցել. Նաջիբուլան ի վերջո պաշտոնապես ղեկավարել է Աֆղանստանը։
1987 թվականից Չամկանին դարձել է Աֆղանստանի ազգային հաշտեցման Բարձրագույն արտակարգ խորհրդի նախագահի տեղակալ։ Չամկանիի նշանակումը կապված էր աֆղանական ցեղերի` Աֆղանստանի ժողովրդա-դեմոկրատական կուսակցության հանդեպ հավատարմության ապահովելու ձգտմամբ, ինչպես նաև` նպատակ կար տպավորություն ստեղծել, թե իշխանությունն իրապես բաժանված է անկուսակցական քաղաքական գործիչների միջև։ Սակայն այս խնդիրները լուծել չի հաջողվել։ 
Երկիրը լքել է 1992 թվականին, երբ կաառվարության գլուխ են անցել մոջահեդները։ 


== Ծանոթագրություններ ==


== Մատենագիտություն ==
Աֆղանստան։ Կենսագրական հակիրրճ ուղեցույց, Մոսկվա, 2004 թվական։
Արեա դի Բարաունաս

Արեա դի Բարաունաս (պորտ.՝ Areia de Baraúnas), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Պատուսի գավառի կազմի մեջ։ Բնակչությունը կազմում է 2340 մարդ՝ 2006 թվականի տվյալներով։ Գրավում է 96,342 կմ2 տարածք։ Բնակչության խտությունը՝ 24,3 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 4.061.326,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.819,59 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,571 (տվյալները՝ ՄԱԿ-ի զարգացման ծրագրի)։
146 (թիվ)

146 (հարյուր քառասունվեց), բնական թիվ է

Տարվա 146-րդ օրը մայիսի 26-ն է (նահանջ տարիներին՝ մայիսի 25-ը)


== Գիտության մեջ ==
146 կարգային թիվն է կրում Լուկինա աստերոիդը;


== Այլ ոլորտներում ==
հայերենի այբուբենի տառերով գրվում է՝ ՃԽԶ;


== Տես նաև ==
146 թ., Մ. թ. ա. 146 թ.
ՀԽՍՀ արդարադատության նախարարություն

Արդարադատության նախարարություն ՀՍՍՀ, պետական կառավարման կենտրոնական մարմին։ Կազմակերպվել է ՀՍՍՀ Հեղկոմի կողմից, 1920 թվականի, դեկտեմբերի 12-ին, որպես Արդարադատության ժողովրդական կոմիսարիատ։ Գործել է ՀՍՍՀ ԿԳԿ-ի նախագահության՝ 1923 թվականի, դեկտեմբերի 29-ին ընդունած կանոնադրությամբ։ Նրան կից էր դատախազությունը, և արդարադատության ժողկոմը միաժամանակ հանրապետության դատախազն էր։ 1930 թվականի հունվարի 31-ին ժողկոմատը վերացվել է և վերստին ստեղծվել 1933 թվականի հունվարի 5-ին։ Այդ ժամանակամիջոցում արդարադատության ժողկոմատի խնդիրները կատարել են ՀՍՍՀ դատախազությունը և գերագույն դատարանը։ 1936-ին արդարադատության ժողկոմատից անջատվել են դատախազական և քննչական մարմինները, որոնք անմիջականորեն ենթարկվել են ՍՍՀՄ դատախազությանը։ 1936 թվականին ժողկոմատը վերակազմվել է Ա․ մ-յան և գործել մինչև 1959 թվականի ապրիլի 13-ը։ 1959 թվականից (Ա․ մ․ վերացվելուց հետո) մինչև 1970 թվականը նրա ֆունկցիաները կատարել են ՀՍՍՀ գերագույն դատարանը և ՀՍՍՀ Մինիստրների սովետին առընթեր իրավաբանական հանձնաժողովը (ստեղծվել է 1959 թվականի ապրիլի 3-ին)։ ՀՍՍՀ Գերագույն սովետի Նախագահության 1970 թվականի նոյեմբերի 2-ի հրամանագրով վերստեղծվել է ՀՍՍՀ Ա․ մ․։ Նրա հիմնական խնդիրներն են՝ դատական, նոտարական, զագսի մարմինների, փաստաբանների կոլեգիայի, իրավախորհրդատուների գործունեության ղեկավարումը, իրավունքի պրոպագանդման և քաղաքացիների իրավական դաստիարակության գործի մեթոդական ղեկավարությունը, դատական մարմինների գործունեության ընդհանրացումը։ Ա․ մ․ մասնակցում է նաև գործող օրենսդրության համակարգմանը։
ՀՍՍՀ արդարադատության ժողկոմներ են եղել Ս․ Բադդատյանը (1920—1921), Ա․ Կարինյանը (1921), Ա․ Շահվերդյանը (1921), Դ․ Շահվերդյանը (1922-1923), Լ․ Վարդապետյանը (1924—1927), Զ․ Աշրաֆյանը (1927—1929), Ա․ Հովսեփյանը (1929, 1936—1937), Ս․ Խանոյանը (1929—1930), Պ․ Թորոսյանը (1933-1936), Ալի Մահմեդով Մաֆար Հուսեին Զաղեն (1937—1941), Գ․ Նազարյանը (1941—1946),մինիստրներ՝ նույն Գ․Նազարյանը (1946—1948), Հ․ Մեղավորյանը (1948—1951),Ա․ Կարապետյանը (1951—1959)։ 1970 թվականից մինիստր է Ա․ Գևորգյանը։ Ա․ Լալայան։
Յուրա Հովհաննիսյան

Յուրա Գառնիկի Հովհաննիսյան (1954- հունիսի 27, 1993), հայ ազատամարտիկ Արմավիրի տարածաշրջանից։


== Կենսագրություն ==
Յուրա Հովհաննիսյանը ծնվել է 1954 թվականի Արմավիրի մարզի Այգեշատ գյուղում։ Միջնակարգ կրթություն ստացել է Այգեշատի դպրոցում և ավարտել 1971 թվականին։ 1975 թվականին ավարտել է Երևանի պետական համալսարանի ֆիզիկայի ֆակուլտետը, աշխատել է Երևանի ռադիոչափումների, ֆիզիկայի կիրառական պրոբլեմների գիտահետազոտական ինստիտուտներում, արտադրությունում։ 1989 թվականից մասնակցել է Արցախում մղված ինքնապաշտպանական կռիվներին։ 1989 թվականին դարձել է «Սասունցի Դավիթ» աշխարհազորի ջոկատներից մեկի հրամանատարը։ Կռվել է Երասխավանի, Նոյեմբերյանի, Գորիսի և այլ շրջանների ռազմաճակատներում։ Եղել է առանձին մոտոհրաձգային բրիգադի շտաբի պետ՝ փոխգնդապետի զինվորական կոչումով։ Մահացել է 1993 թվականի հունիսի 27-ին, թաղված է Եռաբլուրում։ Ամուսնացած է, ունի երկու զավակ։


== Պարգևներ ==
ԼՂՀ Գերագույն խորհրդի 1993 թվականի օգոստոսի 10-ի հրամանագրով Յուրա Գառնիկի Հովհաննիսյանը հետմահու պարգևատրվել է «Մարտական խաչ» 1-ին աստիճանի շքանշանով։


== Ծանոթագրություններ ==

Վ. Ղազարյան, Փշրված երազներ, 1996թ.
Ամատա Կաբուա

Ամատա Կաբուան (նոյեմբերի 17, 1928(1928-11-17), Ջալուիտ, Մարշալյան կղզիներ - դեկտեմբերի 20, 1996(1996-12-20) կամ դեկտեմբերի 19, 1996(1996-12-19), Հոնոլուլու, ԱՄՆ), քաղաքական գործիչ, Մարշալյան կղզիների առաջին նախագահը 1979-1996 թվականներին։
Ամատա Կաբուան ծնվել է 1928 թվականի նոյեմբերի 17-ին Մարշալյան կղզիների Ջալուիտ Ատոլ քաղաքում։ Նա սկզբում եղել է ուսուցիչ։ Կաբուան դարձավ Մարշալյան կղզիների առաջին նախագահը 1979 թվականի նոյեմբերի 17-ից։ Նա գրել է Մարշալյան կղզիների օրհներգի բառերը և երաժշտությունը։ Կաբուան մահացել է 1996 թվականի դեկտեմբերի 20-ին Հավայան կղզիների Հոնոլուլու քաղաքում երկար հիվանդությունից։


== Արտաքին հղումներ ==
US Department of State announcement of his death Archived 2012-07-16 at the Wayback Machine. (անգլ.)
National anthem (անգլ.)
New York Times: Amata Kabua, 68, President Of Marshall Islands, Is Dead (անգլ.)
Yokwe: First President Remembered on Marshall Islands President's Day Archived 2011-07-25 at the Wayback Machine. (անգլ.)
Օլիաստրո Չիլենտո

Օլիաստրո Չիլենտո (իտալերեն՝ Ogliastro Cilento), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը ըստ 2008 թվականի մարդահամարի տվյալերի կազմում է 2199 մարդ, բնակչության խտությունը կազմում է 169 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 84061, հեռախոսային կոդ՝ 0974։


== Ծանոթագրություններ ==
Աստերոիդների ցանկ (254901-255000)

Աստերոիդների ցանկ (254801-254900)  • Աստերոիդների ցանկ  • Աստերոիդների ցանկ (255001-255100)
 Աստերոիդների ցանկ (254801-254900)  • Աստերոիդների ցանկ  • Աստերոիդների ցանկ (255001-255100)
Ֆուտբոլային լիգայի գավաթի եզրափակիչ 1978

Ֆուտբոլային լիգայի գավաթի եզրափակիչ 1978, Ֆուտբոլային լիգայի գավաթի 18-րդ խաղարկությունն է, որում հաղթեց «Նոթինգհեմ Ֆորեստ» ֆուտբոլային ակումբը առաջին խաղում 0–0 իսկ երկրորդ խաղում 1-0 հաշվով՝ «Լիվերպուլին»։ Առաջին խաղը տեղի ունեցավ Լոնդոնի Ուեմբլի մարզադաշտում, իսկ երկրորդ խաղը Մանչեսթերի Օլդ Տրաֆրորդ մարզադաշում։
Երևում

Երևում, հայկական արական անուն։ Առաջացել է հայերեն երևումն բառից։ 19-րդ դարում հաճախ գործածվում էր Կոստանդնուպոլսում։


== Գործածություններ ==
Յերում ձևով հիշատակվել է 1591 թվականին Սանահինում գրված սխալաշատ մի հիշատակարանում։
Եվումին ձևով հիշատակվել է 1713 թվականին։
Եվումին ձևով մի գերեզմանաքարի վրա 1749 թվականին։


== Ծանոթագրություններ ==
Անդրեևկա (գյուղ, Կազանկայի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1837 թվականին։
2001 թվականի տվյալներով Անդրեևկա գյուղում բնակվում էր 34 մարդ։ Բնակավայրը զբաղեցնում է 0,694 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուտիկե

Լուտիկե (էստ․՝ Lutike), գյուղ Էստոնիայի Վալգամաա նահանգի Պալուպեռա շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալբերտ Վ. Սարգսյան (ֆուտբոլիստ)

Ալբերտ Վլադիմիրի Սարգսյան (օգոստոսի 14, 1963(1963-08-14), Երևան, Հայկական ԽՍՀ, ԽՍՀՄ), հայ նախկին ֆուտբոլիստ (պաշտպան, այնուհետև՝ կիսապաշտպան), ֆուտբոլային մարզիչ։ 
ԽՍՀՄ առաջնության բարձրագույն խմբում հանդես է եկել Երևանի «Արարատ» (1983-88 և 1990-91), Կիևի «Դինամո» (1989) թիմերում։ «Արարատի» կազմում անցկացրել է 189 խաղ, խփել 19 գոլ։ Որպես մարզիչ աշխատել է Վիլնյուսի «Լոկոմոտիվում» և հայաստանյան թիմերում։


== Խաղացողի կարիերա ==
Իր կարիերայի մեծ մասը Ալբերտ Սարգսյանն անցկացրել է ԽՍՀՄ առաջնության Երևանի «Արարատ», 1989 թվականի մրցաշրջանն անցկացրել է Կիևի «Դինամոյում»։ Վերադարձել է «Արարատ» ավագ եղբոր՝ Արմենակ Սարգսյանի հրավերով, որն ակումբի մարզիչն էր։ Կարիերան ավարտել է Լիտվայում, որտեղ խաղացել «Պաներիս» և «Լոկոմոտիվ» Վիլնյուս ակումբներում։
Ալբերտ Սարգսյանը խաղացել է ԽՍՀՄ պատանեկան և երիտասարդական հավաքականներում։ 1990 թվականի հոկտեմբերի 9-ին ԽՍՀՄ գլխավոր հավաքականի կազմում անցկացրել է մեկ ոչ պաշտոնական խաղ ըննդեմ Իսրայելի հավաքականի (3:0)։


== Մարզչական կարիերա ==
2010 թվականի առաջնությունում «Գանձասարը» սկզբում ելույթ է ունեցել ոչ այնքան հաջող։ Դրա պատճառով մամուլում տարածվել է տեղեկություն այն մասին, որ կապանցիներին նախկինում գլխավորած, իսկ այդ ժամանակ ակումբի գլխավոր մարզչի օգնական Ալբերտ Սարգսյանը փոխարինել է Սլավա Գաբրիելյանին։ Շուտով այդ տեղեկությունը հերքել է ակումբի գործադիր տնօրեն Վլադիկ Առաքելյանը։ Արդյունքում Սարգսյանը ի վերջո փոխարինել է Գաբրիելյանին։ Այդ տեղափոխությունը դարձել է առաջինը մրցաշրջանում։ Առաջնության արդյունքում թիմի զբաղեցրած դիրքը եղել է ամենավատը բարձրագույն դիվիզիոնում անցկացրած ժամանակաշրջանում։ Ավելի ուշ հայտնի է դարձել, որ ՈՒԵՖԱ-ն նախապատրաստել է փաստաթուղթ, որում նշվում է, որ երկրների բարձրագույն լիգաների ակումբների գլխավոր մարզիչները պետք է ունենան «Ա» կատեգորիայի արտոնագիր։ Ալբերտ Սարգսյանը, որն այդ ժամանակ գլխավորում էր թիմը, չուներ նման արտոնագիր։ Հետագայում հայտնի է դարձել, որ որ ակումբն այդ պաշտոնի համար փնտրում է նոր մասնագետ, և հիմնական թեկնածուն Աբրահամ Խաշմանյանն է։ Դեկտեմբերի 20-ին Խաշմանյանն ստորագրել է մեկամյա պայմանագիր «Գանձասարի» հետ, իսկ Սարգսյանն ազատվել է զբաղեցրած պաշտոնից։


== Ծանոթագրություններ ==


== Արտաքին հղումներ ==
Ֆուտբոլիստի էջը footballdatabase.eu կայքում (անգլ.)
Ֆուտբոլիստի էջը «Ռուսաստանի ֆուտբոլի հավաքական» կայքում (ռուս.)
Դալան պատկերասրահ

«Դալան» պատկերասրահ, բացվել է 2011 թվականի հուլիսի 1-ին, հիմնադիր Արա Մելքոնյանի, Դավիթ Մելքոնյանի և մի խումբ նկարիչների ու քանդակագործների ջանքերով։
Ցուցասրահի նպատակն է Հայաստանում ապրող հետխորհրդային և հետանկախության սերնդի 25՝ հիմնականում էքսպերիմենտալ ոճով աշխատող արվեստագետներին ներկայացնել աշխարհի կոլեկցիոներներին, ցուցասրահներին և թանգարաններին։
Պատկերասրահում կազմակերպվում են անհատական ցուցահանդեսներ։


== Հասցե ==
Ցուցասրահը գտնվում է Երևանի Աբովյան փողոցի 12 հասցեի 2-րդ հարկում։


== Տես նաև ==
Գրիգոր Ամիրյանի բնակելի տուն


== Աղբյուրներ ==


== Արտաքին հղումներ ==
Պաշտոնական կայք
«Դալան» գալերեան ունենալու է համաշխարհային անուն»,- հայտարարում է գալերեայի համադրող Արթուր Սարգսյանը
Կասոս

Կասոս (հուն․՝ Κάσος)՝ կղզի Եգեյան ծովի հարավ-արևելքում, պատկանում է Հունաստանին։ 
Կասոսի նույնանուն մունիցիպալիտետը ներառում է նաև մի շարք չբնակեցված կղզիներ, որոնցից խոշորներն են Արմաթիան և Մակրոնիսին։ Կասոսի վրա տեղակայված են հինգ բնակավայրեր՝ Ագիա Մարինա (393 մարդ), Ֆրի (335 մարդ), Արվանիտիհորի (167 մարդ), Պոլի (335 մարդ) և Պանագիա (17 մարդ)։ Մունիցիպալիտետի վարչական կենտրոնը համարվում է Ֆրի բնակավայրը, այստեղ է գտնվում նաև կղզու գլխավոր նավահանգիստը, բնակայրի մոտակայքում կա օդանավակայան։


== Աշխարհագրություն ==
Մտնում է Դոդեկանեսյան կղզեախմբի մեջ։ Կղզին գտնվում է Կարպատոս և Կրետե կղզիների միջև։ Զբաղեցնում է մոտ 66 կմ 2 տարածք։ Ֆրի բնակավայրը Կասոսի միակ նավահանգիստն է։ Կղզու ամենաբարձր կետը ծավի մակերևույթից 550 մետրի վրա է։ Կղզու վրա գտնվում է ոչ մեծ «Էլ. Վենիզելոս» օդանավակայանը։


== Արտաքին հղումներ ==
Պաշտոնական կայքո (հուն.) (անգլ.)
Գաբիթյան

Գաբիթյան, գրաբար՝ Գաբիթեան, գավառ Մեծ Հայքի Վասպուրական նահանգի կազմում, Կապուտան լճից հյուսիս-արևմուտք, Կոտուրի լեռնաշղթայից արևելք, Զարեվանդ և Շավարշավան գավառների սահմանակցությամբ։


== Պատմություն ==
Մ․թ․ա․ 8-րդ դարում ասորեստանական սեպագիր արձանագրություններում հիշատակվում է Սանգիբտու (Սան-գավիթ) անվանումով, որպես Ուրարտուի արքունական տիրույթ և ռազմատնտեսական խոշոր հենակետ՝ շուրջ 80 բնակավայրով։ Ասորեստանի Սարգոն II թագավորն իր արձանագրություններում պատմում է, որ մ․թ․ա․ 714 թվականին ավերել է այդ գավառի բազմաթիվ բնակավայրեր, ինչպես նաև Սարդուրի Բ և Ռուսա Ա արքաների ջանքերով ստեղծված տնտեսական և ռազմական համալիրներ։


== Տես նաև ==
Վասպուրական
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Աբխազիայի հայերի միություն

Անվան այլ կիրառումների համար տե՛ս՝ Աբխազիայի հայկական համայնք (այլ կիրառումներ)Աբխազիայի հայերի միություն, ԱՀՄ (ռուս.՝ Союз армян Абхазии, САА), մասամբ ճանաչված Աբխազիայի Հանրապետության հայերին միավորող հասարակական կազմակերպություն։ 2011 թվականի հոկտեմբերի 9-ի ԱՀՄ-ի արտահերթ ժողովին կազմակերպությունը փոխել է իր հին անվանումը («Աբխազիայի հայկական համայնք») և վերանվանվել է «Աբխազիայի հայերի միության»։ Այդ ժողովին միության նախագահ է 5 տարով ընտրվել Խաչիկ Մինոսյանը։


== Պատմություն ==


== Գործունեության նպատակները և հիմնական ուղղությունները ==


== Ծանոթագրություններ ==


== Արտաքին հղումներ ==
Պաշտոնական կայք
Նովոենիսեյկա

Նովոենիսեյկա (ռուս.՝ Новоенисейка), գյուղ Ռուսաստանի Խակասիա հանրապետության Բեյսկի շրջանի կազմում։
Բնակչությունը 2003 թվականին գրանցված տվյալներով կազմում էր 896 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քուդսի Դուրսուն օղլի Օսմանով

Քուդսի Դուրսուն օղլի Օսմանով (ադրբ.՝ Qüdsi Dursun oğlu Osmanov, փետրվարի 16, 1966(1966-02-16), Նոյեմբերյանի շրջան, Հայկական ԽՍՀ, ԽՍՀՄ) ադրբեջանցի դիվանագետ, Ռուսաստանի Դաշնությունում Ադրբեջանի փոխդեսպան։


== Կենսագրություն ==
Քուդսի Դուրսուն օղլի Օսմանովը ծնվել է 1966 թվականին, Հայաստանի ԽՍՀ-ի Նոյեմբերյանի շրջանում։
Ավարտել է Սանկտ Պետերբուրգի պետական համալսարանի Ջրային կոմունիկացիաների, Իրավաբանության և Միջազգային հարաբերությունների ֆակուլտետը (քաղաքական գիտությունների թեկնածու, դիսերտացիան «Ադրբեջանա-ռուսական հարաբերությունները 20-րդ դարի վերջին և 21-րդ դարի սկզբին՝ համաշխարհային քաղաքականության կոնտեքստում» թեմայով)։
1984—1987 թվականներին ծառայել է սովետական բանակում (ԽՍՀՄ-ի Ռազմածովային նավատորմ, ավագ ենթասպա)։
1997—2004 թվականներին Սանկտ Պետերբուրգում եղել է պատվավոր հյուպատոս։ 2004 թվականի դեկտեմբերի 16-ին Ադրբեջանի նախագահի կողմից վերոնշյալ քաղաքում նշանակվել է գլխավոր հյուպատոս, իսկ 2013 թվականի ապրիլի 18-ին՝ դեսպանի տեղակալՈւնի Արտակարգ և լիազոր  դեսպանորդի առաջին աստիճանի դիվանագիտական կարգ։
Ամուսնացած է, երեք երեխաների հայր է։


== Գործունեություն ==
Օսմանովի շնորհիվ Ռուսաստանի Դաշնության և Ադրբեջանի Հանրապետության միջև ընդլայնվել են երկկողմ դիվանագիտական, տնտեսական, առևտրային, մշակութային և գիտա-տնտեսական հարաբերություններ։


== Պարգևներ և մրցանակներ ==
Պատվոգիր՝ ԽՍՀՄ ռազմածովային ուժերում մարտական բարձր ցուցանիշների և քաղաքական պատրաստականության համար  Ռազմածովային ուժերի գլխավոր հրամանատար Վլադիմիր Նիկոլաևիչի կողմից։
Պատվոգիր՝ Սանկտ Պետերբուրգի քաղաքապետ Գեորգի Պոլտաբչենկոյի կողմից՝  «Սանկտ Պետերբուրգի և Ադրբեջանի Հանրապետության միջև երկշահավետ համագործակցությանը  անձնպես նպաստելու համար»։
Պարգևատրվել է  ռուս նշանավոր դիվանագետ Ա.Մ. Գորչակովի անվան արծաթե մեդալով, ինչպես նաև «Ռուսական նավատորմի 300 տարին», «Խաղաղ օվկիանոսյան նավատորմի 275 տարին» մեդալներով։


== Ծանոթագրություններ ==


== Արտաքին հղումներ ==
Османов Гудси Дурсун оглы
Սալլի Փրեսմեն

Սալլի Փրեսմեն (անգլ.՝ Sally Pressman, օգոստոսի 1, 1981(1981-08-01), Նյու Յորք, Նյու Յորք, ԱՄՆ), ամերիկացի դերասանուհի, որը առավել հայտնի է «Բանակային կանայք» հեռուստասերիալում Ռոքսի Լեբլանի դերով։


== Կյանք և կարիերա ==

Սալլի Փրեսմենը ծնվել է Նյու Յորքում։ Դպրոցն ավարտելուց հետո զբաղվել է բալետով և պարով, այնուհետև ընդունվել է Եյլի համալսարան, որն ավարտել է բակալավրի աստիճանով։ Հետո նա իր կարիերան սկսել է թատրոնում, ինչպես նաև նկարահանվել է մի քանի անկախ ֆիլմերում։ 2006 թվականին հեռուստատեսությամբ կատարել է իր առաջնաելույթը՝ նկարահանվելով «Շնաձկներ» սերիալի պիլոտային էպիզոդում։
2007 թվականին Փրեսմենն ստացել է Lifetime հեռուստաալիքի «Բանակային կանայք» հեռուստասերիալի չորս գլխավոր հերոսներից մեկի՝ Ռոքսի Լեբլանկի դերը։ Սկսած 2007-2012 թվականնները՝ վեց եթերաշրջանների ընթացքում, նա շոուի ժամանակ նկարահանվել է Քեթրին Բելլի, Կիմ Դիլեյնիի և Բրիջիդ Բրենայի հետ։ 2011 թվականի սեպտեմբերին NBC-ի հետ պայմանագիր է կնքել սերիալի ավարտից հետո այլ նախագծերում նկարահանվելու համար։ Նա նաև հյուր էր «Մտածել ինչպես հանցագործ» և «Հին Քրիստինի նոր արկածները» սերիալներում, իսկ 2008 թվականին Lifetime հեռուստաալիքի «Ցավագին տանջանքներ» հեռուստասերիալում խաղացել է գլխավոր դեր։
2013 թվականին Փրեսմանը գլխավոր դեր է խաղացել NBC-ի «Ջո, Ջո և Ջեյն» պիլոտային սերիալում։ 2013 թվականի աշնանը Շոնդա Ռայմսը Փրեսմանին հրավիրել է իր «Սկանդալ» սերիալի երրորդ եթերաշրջանի նկարահանմանը։ Հաջորդ տարի նա հայտնվել է Ռայմսի մեկ այլ շոուում՝ «Գրեյի անատոմիա»-ում, ինչպես նաև խաղացել է «Մեկ անգամ հեքիաթում» որպես ձյունե թագուհու քույր, ինչպես նաև ABC-ում։
2011 թվականի սեպտեմբերի 17-ից Սալին ամուսնացած է եղել դերասան Դևիդ Քլեյթոն Ռոջերսի հետ, որի հետ նա հանդիպել էր իրենց հարսանիքից 5 տարի առաջ։ Զույգը ունեցել է երկու երեխա՝ որդին՝ Ջոշուա Ռոջերսը և դուստրը։


== Ֆիլմագրություն ==


=== Հեռուստատեսություն ===


=== Ֆիլմեր ===


== Ծանոթագրություն ==


== Արտաքին հղումներ ==
Салли Прессман Internet Movie Database կայքում
Աստերոիդների ցանկ (44601-44700)

Աստերոիդների ցանկ (44501-44600)  • Աստերոիդների ցանկ  • Աստերոիդների ցանկ (44701-44800)
 Աստերոիդների ցանկ (44501-44600)  • Աստերոիդների ցանկ  • Աստերոիդների ցանկ (44701-44800)


== Աղբյուր ==
«Discovery Circumstances: Numbered Minor Planets (40001)-(45000)»։ www.minorplanetcenter.net
Լուի VIII

Լուի VIII (սեպտեմբերի 5, 1187, Փարիզ - նոյեմբերի 8, 1226, Մոնպենսիե), անվանել են Առյուծ (ֆր.՝ le Lion), եղել է Ֆրանսիայի թագավոր 1223-ից 1226 թվականներին, Կապետինգների դինաստիայի ութերորդ թագավորը։ 1216-ից 1217 թվականներին նա նաև հավակնել է Անգլիայի թագին։ Լուին եղել է Ֆրանսիայի թագավոր Ֆիլիպ II Օգոստոսի միակ ողջ մնացած որդին նրա առաջին կին Իզաբելլա դե Հենոյից, ումից նա ժառանգել է Արտուայի կոմսությունը։
Չնայած Լուին կարճ է կառավարել որպես թագավոր, նա ակտիվ առաջնորդ է եղել որպես թագաժառանգ արքայազն։ Բարոնների առաջին պատերազմի ժամանակ 1215-17 թվականներին ընդդեմ Անգլիայի թագավոր Հովհանի, նրա մարտական սխրանքների համար նրան կոչել են Առյուծ։ 1214 թվականին Ռոշ-Ու-Մուանայի ճակատամարտում հաղթանակից հետո նա նվաճեց Հարավային Անգլիան և հռչակվեց «Անգլիայի թագավոր» ապստամբած բարոնների կողմից Լոնդոնում 1216 թվականի հունսին։ Նրան երբեք չթագադրեցին, այնուամենայնիվ նա նորից բարձրացրեց իր հավակնեությունների հարցը, երբ նրան հեռացրեցին եկեղեցուց և դուրս մղեցին։ 1217 թվականին Լուին սկսեց Գույանի նվաճումը` թողնելով միայն փոքր տարածք Բորդոյի շրջակայքում Հենրի III-ին։
Լուիի կարճ կառավարման շրջանում տեղի ունեցավ թագավորական զորքերի մասնակցությամբ Ալբիգոյան խաչակրաց արշավանքը հարավային Ֆրանսիայում։ Նա մահացավ 1226 թվականին և նրան փոխարինեց իր որդի Լուի IX Սուրբը։


== Ծանոթագրություններ ==
Բելոզյորկա (ավան, Կոնոտոպի շրջան)

Բելոզյորկա (ուկրաիներեն՝ Білозерка), ավան Ուկրաինայի Սումիի մարզի Կոնոտոպի շրջանում։
2001 թվականի տվյալներով Բելոզյորկա ավանում բնակվում էր 179 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռեզա Աթրի

Ռեզա Ահմադալի Աթրի Նագարչի (պարսկերեն՝ ضا اطری نقارچی, օգոստոսի 8, 1994(1994-08-08), Թեհրան, Իրան), իրանցի ազատ ոճի ըմբիշ, Ասիայի առաջնության հաղթող, թիմում Աշխարհի գավաթակիր, Օլիմպիական խաղերի մասնակից։


== Կարիերա ==
Ըմբշամարտով սկսել է զբաղվել 2004 թվականից։ Հանդես է գալիս Բաբոլ քաղաքի ըմբշամարտի ակումբում՝ Մահմուդ Հասան Նիի գլխավորությամբ։ 2014 թվականի հունիսին Ուլան Բատորում, եզրափակչում պարտվելով ղրղզ Ուլուկբեկ Ժոլդոշբեկովին, նվաճել է Ասիայի պատանիների առաջնության արծաթե մեդալը։ 2017 թվականին նորամուտն է նշել մեծահասակների ազգային հավաքականի կազմում։ 2017 թվականի մայիսին նվաճել է բրոնզե մեդալ Նյու Դելիում կայացած Ասիայի առաջնությունում, իսկ աշխարհի առաջնությունում դարձել է տասներեքերորդը։ Բայց երկու տարի անց՝ 2019 թվականի ապրիլին Չինաստանի Սիան քաղաքում, եզրափակիչում հաղթելով հյուսիսկորեացի Կանգ Գում Սոնգին, դարձել է Ասիայի չեմպիոն։ Նույն թվականի սեպտեմբերին Ղազախստանի Նուր-Սուլթանում, բրոնզե մեդալի համար պայքարում պարտվելով հնդիկ Ռավի Կումար Դահիային, աշխարհի առաջնությունում զբաղեցրել  է հինգերորդ տեղը, ինչը թույլ է տվել նրան Տոկիոյում Ամառային օլիմպիական խաղեր 2020-ի մասնակցության արտոնագիր նվաճել։ 2021 թվականի հուլիսին Իրանի հավաքականն ընդգրկվել է Օլիմպիական խաղերի մասնակիցների կազմում։ Կիսաեզրափակչի ճանապարհին հաղթել է թուրք Սուլեյման Աթլին (3:2) և մոնղոլ Էրդենեբաթին Բեհբայարին (5:1) կիսաեզրափակչում հանդիպել է ռուս Զաուր Ուգուևի հետ, որին պարտվել է 3:8 հաշվով, բրոնզե մեդալի համար պայքարում պարտվել է ամերիկացի Թոմաս Գիլմանին (1:9)՝ արդյունքում զբաղեցնելով 5-րդ տեղը։


== Ձեռքբերումներ ==
Ըմբշամարտի աշխարհի գավաթ 2016 (թիմ)՝ 
Ըմբշամարտի Ասիայի առաջնություն 2017՝ 
Ասիական խաղեր 2018՝ 
Ըմբշամարտի Ասիայի առաջնություն 2019՝ 
Ըմբշամարտի աշխարհի առաջնություն 2019՝ 5
Օլիմպիական խաղեր 2020՝ 5


== Ծանոթագրություններ ==
Սերեբրիյա (այլ կիրառումներ)

Սերեբրիյա, կարող է վերաբերել՝

Սերեբրիյա - գյուղ, Ուկրաինայի Վիննիցայի մարզի Բերշադի շրջանում
Սերեբրիյա - գյուղ, Ուկրաինայի Վիննիցայի մարզի Մոգիլյով-Պոդոլսկիի շրջանում
(7051) Շոն

(7051) Շոն (անգլ.՝ Sean), աստերոիդ աստերոիդների գոտու արտաքին մասում։ Հայտնաբերվել է 1985 թվականի մայիսի 13-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 3,241472 ա. մ., առավելագույնը մոտենում է 2,88 ա. մ. հեռավորության վրա և հեռանում 3,6029 ա. մ.։ Արեգակի շուրջ մեկ ամբողջական պտույտ է կատարում 2131,63 երկրային օրվա ընթացքում, իր ուղեծրով շարժվելով միջինում 0,168885 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7051) Շոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իրաքցի հայերի ցանկ

Սա նշանավոր իրաքահայերի ցանկ է։
Իրաքի հայերը Իրաքում ծնված, մեծացած կամ բնակվող մարդիկ են, որոնք ծագումով Հայկական լեռնաշխարհից են։ Ցանկում ներառված են նշանավոր և հանրային ճանաչում ունեցող անձինք։ 


== Ցանկ ==


=== Արվեստ ===
Աբո Ավետիսյան - կինոգործիչ, նկարիչ, լուսանկարիչ և գրող
Վարդան Մալաքյան - նկարիչ, Դարոն Մալաքյանի հայրը


=== Բիզնես ===
Գալուստ Գյուլբենկյան - գործարար և բարերար
Գևորգ Հովնանյան - շինարար և գործարար


=== Գրականություն ===
Շանթ Քենդերյան - գրող


=== Երաժշտություն ===
Սեդա Հակոբյան - երգչուհի
Տարոն Մալաքյան - կիթառահար, System of a Down խմբի անդամ
Բեատրիս Հովհաննիսյան - դաշնակահար


=== Քաղաքականություն ===
Իզաբել Դինգիզյան - քաղաքական գործիչ


=== Կրոն ===
Թորգոմ Մանուկյան - Երուսաղեմի Հայոց Պատրիարք
Ավագ Ասատուրյան - Իրաքի հայոց թեմի առաջնորդ


=== Գիտություն ===
Արա Դարզի - վիրաբույժ և քաղաքական գործիչ


=== Այլ ===
Սիլվա Շահակյան - մոդել


== Տես նաև ==
Հայերն Իրաքում


== Ծանոթագրություններ ==
Չերնուշկա (Լետկայի վտակ)

Անվան այլ կիրառումների համար տե՛ս՝ Չերնուշկա (այլ կիրառումներ)Չերնուշկա (ռուս.՝ Чернушка), գետ Ռուսաստանում, հոսում է Սլոբոդսկոյ շրջանում Կիրովի մարզում և Պրիլուզսկի շրջանում Կոմի Հանրապետությունում։ Գետաբերանը տեղակայված է Լետկա գետի ձախ ափին՝ 58 կմ հեռավորության վրա։ Գետի երկարությունը 15 կմ է։
Գետի ակունքը գտնվում է Սլոբոդսկոյ շրջանում Կիրովի մարզում սահմանի մոտակայքում Կոմի Հանրապետությունում, 12 կմ դեպի հյուսիս-արևելք Պրոկոպևկա գյուղում։ Գետը հոսում է հարավ-արևմուտք զուգահեռ սահմանին։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300212111100031846
Կոդը ըստ հիդրոլոգիական հետազոտության (ՌԴ) — 111103184
Ավազանի կոդը — 10.01.03.002
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բոլշոե Կուզյոմկինո (գյուղ, Կինգիսեպսկի շրջան)

Բոլշոե Կուզյոմկինո (ռուս.՝ Большое Кузёмкино), գյուղ Ռուսաստանի Լենինգրադի մարզի Կինգիսեպսկի շրջանի կազմում։
Բնակչությունը 2007 թվականին գրանցված տվյալներով կազմում էր 988 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)